EkBass/fiwiki-20250220-pages-articles huggingface dataset:
Väinö Juusela

Klas Gustaf Väinö Juusela, sukunimi aik. Juslén (18. tammikuuta 1878 Sulkava – 7. syyskuuta 1922 Helsinki) oli suomalainen koulunjohtaja, köyhäinhoidon ylitarkastaja ja oppikirjojen tekijä. Juuselan vanhemmat olivat kirkkoherra, lääninrovasti Gustaf Basilius Juslén ja Anna Emilia Sofia Lagerblad. Hän pääsi ylioppilaaksi 1899 Mikkelin lyseosta ja valmistui Helsingin yliopistosta filosofian kandidaatiksi 1904 ja maisteriksi 1906. Juusela toimi Lahden kauppakoulun johtajana 1910–1916, köyhäinhoidon ylitarkastajana 1916–1919, SOK:n osuuskauppakoulun johtajana 1919–1920 ja Maalaiskuntien liiton kunnallistoimiston johtajana vuodesta 1921 alkaen. == Teoksia == * Ruotsin raittiusväen henkivakuutuslaitokset. Helsinki 1906 * Maanviljelysväestön ammattijako Hämeen ja Mikkelin lääneissä vuosina 1815-1890 : papiston väestötaulujen mukaan. Helsinki 1907 * Muistiinpanoja ruotsinkielen opiskelijoille Lahden kauppakoulussa. Tekijä, Lahti 1913 * Ruotsinkielen lukukirja kauppaoppilaitoksia varten. Kustannus oy. Kirja, Helsinki 1914, 3. painos 1925 * Ruotsinkielen lukukirja : kauppaoppilaitoksia varten. 2, Sanasto. Kustannus oy. Kirja, Helsinki 1914 * Kauppakirjeenvaihtoa ja konttoritöitä : lomakkeita kauppakouluja ja -opistoja varten. Gummerus 1915 * Kauppakirjeenvaihtoa ja konttoritöitä. Gummerus 1915 * Kauppakoulun lukukirja ; ammattimiesten avulla toimittanut Väinö Juusela. Gummerus 1917 * Eläkelaitos Suomen kunnallisen köyhäinhoidon toimitsijoille. Suomen sosialihallitus, Helsinki 1918 * Kovaosaisten huolto maassamme : lähimmät toimenpiteet sen järjestämiseksi. Valtiollisia päivänkysymyksiä 12. Edistysseurojen kustannusosakeyhtiö, Helsinki 1919 == Lähteet == Luokka:Suomalaiset opettajat Luokka:Suomen koulujen rehtorit Luokka:Suomalaiset tietokirjailijat Luokka:Vuonna 1878 syntyneet Luokka:Vuonna 1922 kuolleet
Misamis Occidental

Misamis Occidental on Filippiinien Pohjois-Mindanaon alueella sijaitseva provinssi. Sen pääkaupunki on Oroquieta. Provinssin naapureita ovat lännessä Zamboanga del Norte ja Zamboanga del Sur. Sen väkiluku vuoden 2010 väestönlaskennassa oli 567 642. == Lähteet == == Aiheesta muualla == Luokka:Filippiinien provinssit
Misamis Oriental

Misamis Oriental on Filippiinien Pohjois-Mindanaon alueella sijaitseva provinssi. Sen pääkaupunki on Cagayan de Oro. Provinssin naapureita ovat idässä Agusan del Norte, etelässä Bukidnon ja lännessä Lanao del Norte. Sen väkiluku vuoden 2010 väestönlaskennassa oli 813 856. == Lähteet == == Aiheesta muualla == Luokka:Filippiinien provinssit
Mountain Province

Mountain Province on Filippiinien Cordilleran hallinnollisella alueella sijaitseva provinssi. Sen pääkaupunki on Bontoc. Provinssin naapureita ovat pohjoisessa Kalinga, Apayao ja Abra, etelässä Benguet ja Ifugao ja lännessä Ilocos Sur. Sen väkiluku vuoden 2010 väestönlaskennassa oli 154 187. == Lähteet == == Aiheesta muualla == Luokka:Filippiinien provinssit
Negros Occidental

Negros Occidental on Filippiinien Länsi-Visayasin alueella sijaitseva provinssi. Sen pääkaupunki on Bacolod. Se muodostuu Negrosin saaren luoteispuolesta. Saaren kaakkoispuoli kuuluu Negros Orientalin provinssiin. Sen väkiluku vuoden 2010 väestönlaskennassa oli 2 369 039. == Lähteet == == Aiheesta muualla == Luokka:Filippiinien provinssit
Itä–Länsi-ottelu 2016

Vuoden 2016 Itä–Länsi-ottelu oli järjestyksessään miesten 82. pesäpallon vuotuinen arvo-ottelu, joka pelattiin Kouvolan KSS Energia Areenalla 1.–3.7.2016. Miesten sekä naisten ottelut televisioitiin ilmaisena Nelonen- kanavalla.pesis.fi − Itä-Länsi näkyy maksuttomalla kanavalla 2016 ja 2017 Länsi voitti miesten ottelun jaksoin 1–0. == Lähteet == * Kouvolanpallonlyojat.fi − Itä-Länsi 2016 === Viitteet === Luokka:Vuoden 2016 pesäpallo Luokka:Pesäpallon Itä–Länsi-ottelut Luokka:Kouvolan urheilutapahtumat
Negros Oriental

Negros Oriental on Filippiinien Keski-Visayasin alueella sijaitseva provinssi. Sen pääkaupunki on Dumaguete. Se muodostuu Negrosin saaren kaakkoispuolesta. Saaren luoteispuoli kuuluu Negros Occidentalin provinssiin. Sen väkiluku vuoden 2010 väestönlaskennassa oli 1 286 666. == Lähteet == == Aiheesta muualla == Luokka:Filippiinien provinssit
Northern Samar

Northern Samar on Filippiinien Itä-Visayasin alueella sijaitseva provinssi. Sen pääkaupunki on Catarman. Sen naapureita etelässä ovat Samar ja Eastern Samar. Sen väkiluku vuoden 2010 väestönlaskennassa oli 589 013. == Lähteet == == Aiheesta muualla == Luokka:Filippiinien provinssit
Nueva Ecija

Nueva Ecija on Filippiinien Keski-Luzonin alueella sijaitseva provinssi. Sen pääkaupunki on Palayan. Sen naapureita etelästä myötäpäivään ovat Bulacan, Pampanga, Tarlac, Pangasinan, Nueva Vizcaya ja Aurora. Sen väkiluku vuoden 2010 väestönlaskennassa oli 1 955 373. == Lähteet == == Aiheesta muualla == Luokka:Filippiinien provinssit
Nueva Vizcaya

Nueva Vizcaya on Filippiinien Cagayan Valleyn alueella sijaitseva provinssi. Sen pääkaupunki on Bayombong. Sen naapureita ovat pohjoisessa Ifugao, koillisessa Isabela, idässä Quirino, kaakossa Aurora, etelässä Nueva Ecija, lounaassa Pangasinan ja lännessä Benguet. Sen väkiluku vuoden 2010 väestönlaskennassa oli 421 355. == Lähteet == == Aiheesta muualla == Luokka:Filippiinien provinssit
Occidental Mindoro

Occidental Mindoro on Filippiinien Mimaropan alueella sijaitseva provinssi. Sen pääkaupunki on Mamburao. Se muodostuu Mindoron saaren länsipuolesta, ja sen ainoa rajanaapuri on saaren itäpuolella oleva Oriental Mindoro. Sen väkiluku vuoden 2015 väestönlaskennassa oli 487 414. == Lähteet == == Aiheesta muualla == Luokka:Filippiinien provinssit
Oriental Mindoro

Oriental Mindoro on Filippiinien Mimaropan alueella sijaitseva provinssi. Sen pääkaupunki on Calapan. Se muodostuu Mindoron saaren itäpuolesta, ja sen ainoa rajanaapuri on saaren länsipuolella oleva Occidental Mindoro. Sen väkiluku vuoden 2010 väestönlaskennassa oli 785 602. == Lähteet == == Aiheesta muualla == Luokka:Filippiinien provinssit
Quezon

Quezon on Filippiinien Calabarzonin alueella sijaitseva provinssi. Sen pääkaupunki on Lucena. Sen naapureita ovat pohjoisessa Aurora, idässä Camarines Norte ja Camarines Sur ja lännessä Bulacan, Rizal, Laguna ja Batangas. Sen väkiluku vuoden 2010 väestönlaskennassa oli 1 740 638. == Lähteet == == Aiheesta muualla == Luokka:Filippiinien provinssit
Vuohi ja Kiinan muurin maraton

Vuohi ja Kiinan muurin maraton on Maailmanmatkaajan seikkailut -lastenlevysarjan toinen osa. Albumilla seikkailee Julia Vuoren luoma Vuohi. Kappaleet ovat Pessi Levannon säveltämiä ja Marjatta Levannon sanoittamia. Albumin avausraidalla Vuohi osallistuu painikilpailuun Mongoliassa. Seuraavaksi Vuohen matka vie Brasilian sademetsiin. Ukrainassa Vuohi tekee taikoja Kupala-jumalan juhannusjuhlassa. Maustematkailija kokeilee keittotaitojaan Turkissa ja juustoja maistellaan Ranskassa. Kiinan muurilla Vuohi osallistuu maratonjuoksuun, ja Venetsian karnevaaleissa Vuohi pukeutuu leijonaksi. Irlannissa Vuohi opettelee, kuinka epäonnea voi estää vanhojen uskomusten mukaan. Kaikkeuden kuivin paikka löytyy Atacaman aavikolta. Pohjois-Norjassa saamelaiset odottavat kaamoksen päättymistä ja Vuohi osallistuu auringon paluun juhlintaan leipomalla voisilmäpullia. USA:ssa Vuohi taiteilee Vapaudenpatsaan klemmareista. Saharassa Vuohi matkustaa tuaregien karavaanin mukana. == Kappaleet == Kaikki sanoitukset Marjatta Levanto. Sävellykset Pessi Levanto, jos ei toisin mainittu. # # # # # # # # # # # # == Muusikot == * Pirjo Aittomäki – laulu (2, 5, 8 ja 10) * Vuokko Hovatta – laulu (3, 6, 9 ja 12) * Hannu Lepola – laulu (1, 4, 7 ja 11) * Pessi Levanto – piano, koskettimet ja haitari * Tuure Koski – bassot * Sami Kuoppamäki – rummut, perkussiot * Marzi Nyman – kitara (11) * Linda Fredriksson – saksofoni (12) Taustalaulut Pirjo (1, 11, 12), Vuokko (1, 2, 11), Hannu (2, 12), Pessi (1, 2), Sami (2), Linda (2), Hannu Rantanen (1), Eppu Kosonen (2) == Tuotanto == * Pessi Levanto – tuottaja, äänittäjä (lauluosuudet), sovittaja * Dan Tigerstedt – äänittäjä (yhtyeosuudet), miksaaja (Finnvox) * Eppu Kosonen – äänittäjä (yhtyeosuudet) (Finnvox) * Minerva Pappi – masteroija (Finnvox) Luokka:Vuoden 2006 albumit Luokka:Levannon & Levannon albumit
Erkki Ervamaa

Erkki Gunnar Ervamaa (4. huhtikuuta 1915 Tervola – 8. lokakuuta 1962Ervamaan hautakivi Tervolan hautausmaalla.) oli suomalainen pastori ja Akateemisen Karjala-Seuran aktivisti 1930-luvulla. Ervamaan vanhemmat olivat lääninrovasti Gunnar Edvard Ervamaa, ent. Ervast (1877–1967), ja Helmi Maria Bergroth (1882–1954).Gulliksläkten-sivusto: Ervamaa, Erkki Gunnar. Ervamaa kävi Tornion yhteiskoulua ja oltuaan perustamassa keväällä 1933 Sinimustat- järjestön paikallisosastoa hän joutui erotetuksi koulusta. Hän osallistui Sinimustien kesäleirille 1933 ja tutustui siellä järjestön johtajiin Elias Simojokeen ja Jaakko Virkkuseen. Kun Ervamaa muutti syksyllä 1934 Helsinkiin hän liittyi mukaan Sinimustien sisärenkaaseen. Syksyllä 1935 hän osallistui järjestön suunnitteleman Viron vallankaappaushankkeen valmisteluun ja teki useita kuriirimatkoja Tallinnaan kuljettaen kirjeitä Viron vapsien maanalaisille johtajille. Kaappaushankkeen epäonnistuttua joulukuun alussa 1935 Tallinnassa oleskellut Ervamaa vältti siellä pidätyksen mutta hänet pidätettiin myöhemmin Suomessa. Ervamaa vihittiin papiksi 1938, ja hän toimi ennen sotia vuonna 1939 Sallassa Tuutijärven rajaseutupastorina.Papiksi vihityt Kuopion−Oulun hiippakunnassa 1851−1939. SKS Biografiakeskus. Sallan seurakunnan historiaa: Seurakunnan paimenet. Sotien jälkeen hän oli seurakuntapappina ja myös oppikoulunopettajana muun muassa Munkkiniemen yhteiskoulussa Helsingissä. Hän oli Helsingin kaupunginvaltuuston jäsenenä 1957–1961.Ervamaa, Erkki. Porvarilisen työn arkisto. == Lähteet == Luokka:Suomen evankelis-luterilaisen kirkon papit Luokka:Suomalaiset opettajat Luokka:Kansallisen Kokoomuksen poliitikot Luokka:Helsingin kaupunginvaltuutetut Luokka:Vuonna 1915 syntyneet Luokka:Vuonna 1962 kuolleet
Helsingin Navigaatioseura

Helsingin Navigaatioseura on Suomen vanhin suomenkielinen navigaatioseura. Helsingin Navigaatioseura on perustettu 1957. Suomen Navigaatioliiton jäsenseurana HNS tarjoaa sekä teoreettista että käytännön merenkulkukoulutusta vapaa-ajan veneilijöille. Seuran tarkoituksena on edistää merenkulun harrastusta ja veneilijöiden navigointitaitoja muun muassa tiedotustoiminnalla ja merenkulkukilpailuja järjestämällä. == Aiheesta muualla == * Helsingin Navigaatioseuran kotisivut Luokka:Veneily Luokka:Helsinkiläiset järjestöt Luokka:Suomalaiset pursiseurat
Quirino

Quirino on Filippiinien Cagayan Valleyn alueella sijaitseva provinssi. Sen pääkaupunki on Cabarroguis. Sen naapureita ovat pohjoisessa Isabela, kaakossa Aurora ja lännessä Nueva Vizcaya. Sen väkiluku vuoden 2010 väestönlaskennassa oli 176 786. Provinssi perustettiin erottamalla se Nueva Vizcayasta kahdessa vaiheessa vuosina 1966 ja 1971. Se on nimetty presidentti Elpidio Quirinon mukaan.Brief History of Quirino Quirinon provinssi. Viitattu 27.2.2020. == Lähteet == == Aiheesta muualla == Luokka:Filippiinien provinssit
Rizal (provinssi)

Rizal on Filippiinien Calabarzonin alueella sijaitseva provinssi. Sen pääkaupunki on Antipolo. Sen naapureita ovat pohjoisessa Bulacan, idässä Quezon, etelässä Laguna ja lännessä Metro Manila. Sen väkiluku vuoden 2010 väestönlaskennassa oli 2 484 840. == Lähteet == == Aiheesta muualla == Luokka:Filippiinien provinssit
Romblon

Romblon on Filippiinien Mimaropan alueella sijaitseva saaristoprovinssi. Sen pääkaupunki on Romblon. Sen väkiluku vuoden 2010 väestönlaskennassa oli 283 930. == Lähteet == == Aiheesta muualla == Luokka:Filippiinien provinssit
Uusi maa (romaani)

Uusi maa () on Margaret Atwoodin vuonna 2013 ilmestynyt romaani. Kristiina Drewsin suomennos ilmestyi vuonna 2015. Teos on jatkoa Atwoodin tieteisromaaneille Oryx ja Crake (2003) ja Herran tarhurit (2009). Uusi maa voitti vuoden 2016 Tähtivaeltaja-palkinnon. == Lähteet == * ===Viitteet=== Luokka:Tieteisromaanit Luokka:Kanadalaiset romaanit Luokka:Vuoden 2013 kirjat
Samar (provinssi)

Samar on Filippiinien Itä-Visayasin alueella Samarin saarella sijaitseva provinssi. Sen pääkaupunki on Catbalogan. Sen naapureita ovat pohjoisessa Northern Samar ja idässä Eastern Samar. Sen väkiluku vuoden 2010 väestönlaskennassa oli 733 377. == Lähteet == == Aiheesta muualla == Luokka:Filippiinien provinssit
Sarangani

Sarangani on Filippiinien SOCCSKSARGENin alueella sijaitseva provinssi. Sen pääkaupunki on Alabel. Sen naapureita ovat pohjoisessa South Cotabato ja Davao del Sur ja idässä Davao Occidental. Sen väkiluku vuoden 2010 väestönlaskennassa oli 498 904. == Lähteet == == Aiheesta muualla == Luokka:Filippiinien provinssit
Siquijor

Siquijor on Filippiinien Keski-Visayasin alueella sijaitseva provinssi. Sen pääkaupunki on Siquijor. Se muodostuu Siquijorin saaresta ja on Filippiinien kolmanneksi pienin provinssi pinta-alalla ja väkiluvulla mitattuna. Sen väkiluku vuoden 2010 väestönlaskennassa oli 91 066. == Lähteet == == Aiheesta muualla == Luokka:Filippiinien provinssit
Sorsogon

Sorsogon on Filippiinien Bicolin alueella sijaitseva provinssi. Sen pääkaupunki on Sorsogon. Sen ainoa rajanaapuri on Albayn provinssi, joka sijaitsee sen pohjoispuolella. Sen väkiluku vuoden 2010 väestönlaskennassa oli 740 743. == Lähteet == == Aiheesta muualla == Luokka:Filippiinien provinssit
Voitto Ranne

Outi Voitto Ranne (s. 14. elokuuta 1932 Ulvila) on suomalainen ammattijärjestöjohtaja. Hän toimi Opettajien ammattijärjestön (OAJ) ensimmäisenä puheenjohtajana vuodesta 1975 sekä Akavan puheenjohtajana 1991–1995. Vuonna 1985 hän sai kouluneuvoksen arvonimen. Voitto Ranne pääsi ylioppilaaksi 1952, valmistui kansakoulunopettajaksi 1955, filosofian kandidaatiksi 1963 ja toimi sitten pari vuosikymmentä opettajana. Ammattiyhdistysuransa Ranne aloitti Suomen Opettajain Liitossa (SOL) toimimalla sen liittovaltuustossa 1968–1976, hallituksen jäsenenä vuodesta 1970 ja varapuheenjohtajana 1974–1976. Vuonna 1975 Ranne valittiin uuden Opettajien ammattijärjestön (OAJ) päätoimiseksi puheenjohtajaksi. Seuraavana vuonna Ranne valittiin Akavan varapuheenjohtajaksi ja 1991 puheenjohtajaksi. Hän jäi eläkkeelle 1995. Vuoden 1996 kunnallisvaaleissa hänet valittiin kokoomuksen edustajana Turun kaupunginvaltuustoon ja sitten Turun kulttuurilautakunnan puheenjohtajaksi. Ranne on toiminut muun muassa Suomen Teatteriliiton hallituksen puheenjohtajana. Vuonna 2002 Ranteelle myönnettiin Suomen Teatterijärjestöjen Keskusliiton kultainen kunniamerkkiSuomen Teatterijärjestöjen Keskusliiton myöntämät kultaiset kunniamerkit 2014–1947 , Suomen Teatterijärjestöjen Keskusliitto 2014 (pdf). Viitattu 27.2.2016.. ==Lähteet== Luokka:Suomalaiset ammattiyhdistysjohtajat Luokka:Suomalaiset opettajat Luokka:Suomalaiset kulttuurielämän vaikuttajat Luokka:Kansallisen Kokoomuksen poliitikot Luokka:Turun kaupunginvaltuutetut Luokka:Vuonna 1932 syntyneet Luokka:Elävät henkilöt
South Cotabato

South Cotabato on Filippiinien SOCCSKSARGENin alueella sijaitseva provinssi. Sen pääkaupunki on Koronadal. Sen naapureita ovat pohjoisessa ja lännessä Sultan Kudarat, etelässä ja idässä Sarangani ja idässä Davao del Sur. Sen väkiluku vuoden 2010 väestönlaskennassa oli 827 200. == Lähteet == == Aiheesta muualla == Luokka:Filippiinien provinssit
Southern Leyte

Southern Leyte on Filippiinien Itä-Visayasin alueella sijaitseva provinssi. Sen pääkaupunki on Maasin. Sen ainoa rajanaapuri on sen pohjoispuolella sijaitseva Leyte, johon Southern Leyte aiemmin kuului. Sen väkiluku vuoden 2010 väestönlaskennassa oli 399 137. == Lähteet == == Aiheesta muualla == Luokka:Filippiinien provinssit
Dijana Ravnikar

Dijana Ravnikar (omaa sukuaan Grudiček; 4. kesäkuuta 1978 Rijeka, Kroatian ST, Jugoslavia), on slovenialainen, uransa lopettanut ampumahiihtäjä. Ravnikar kilpaili urallaan olympialaisissa kolmesti, MM-kisoissa kahdeksan kertaa ja kiersi maailmancupia 12:n kauden ajan. Ravnikar oli osa Slovenian olympiajoukkuetta kolmissa olympialaisissa: 2002 Salt Like Cityssä, 2006 Torinossa ja 2010 Vancouverissa. Paras henkilökohtaisen kilpailun sijoitus oli 30. sija vuoden 2002 15 kilometrin kilpailussa. MM-kisoissa Ravnikar kilpaili vuosina 2001, 2003, 2004, 2005, 2006, 2007, 2008 ja 2013. Paras sijoitus oli vuonna 2008 tullut sprintin kahdeksas sija. Maailmancupissa Ravnikar kiersi kaudesta 2000–2001 alkaen aina kauteen 2009–2010 ja vielä yhden kilpailun kaudella 2012–2013. Hänen paras kautensa oli 2007–2008, jolloin hän oli maailmancupin lopputuloksissa sijalla 24. Tuolta kaudelta on myös kaikki hänen kymmenen parhaan joukkoon hiihdetyt kilpailut: sprintin seitsemäs Etelä-Korean Pyeongchangissa, takaa-ajon kahdeksas Saksan Ruhpoldingissa ja sprintin kymmenes Ruotsin Östersundissa. == Lähteet == * * === Viitteet === Luokka: Slovenialaiset ampumahiihtäjät Luokka: Vuonna 1978 syntyneet Luokka: Elävät henkilöt
Sultan Kudarat

Sultan Kudarat on Filippiinien SOCCSKSARGENin alueella sijaitseva provinssi. Sen pääkaupunki on Isulan. Sen naapureita ovat pohjoisessa Maguindanao ja Cotabato, idässä Davao del Sur ja etelässä South Cotabato ja Sarangani. Lännessä se rajoittuu Celebesinmereen. Sen väkiluku vuoden 2010 väestönlaskennassa oli 747 087. == Lähteet == == Aiheesta muualla == Luokka:Filippiinien provinssit
Lasse Marjokorpi

Lasse Pekka Olavi Marjokorpi (s. 1947 Heinola) on eläkkeellä oleva suomalainen rovasti ja kristillinen kirjailija.Kirjasampo.fi : Lasse Marjokorpi Marjokorpi oli Sallassa ylimääräisenä pappina 1973–1979Pappisluettelo - Salla ja Kemijärven kirkkoherrana 1982–2012. Hän toimi kirkolliskokousedustajana 12 vuoden ajan. Marjokorpi on pitänyt myös jumalanpalveluksia Inkerinmaalla.Pappisluettelo - Kemijärvi Marjokorpi oli yksi neljästä papista jolle Oulun hiippakunnan tuomiokapituli antoi toukokuussa 2014 varoituksen papillisessa tehtävässä toimimisesta Suomen evankelisluterilaisessa lähetyshiippakunnassa. Leif Nummela : Hengellisille kesäjuhlille kaverin kanssa, uusi Tie 19.6.2014 == Teoksia == * Usko - kahle vai vapautus?. Suomen evankelisluterilainen ylioppilaslähetys, Helsinki 1970, 2. painos 1972 * Kirkon kuolemansairaus. Karisto 1971 * Vapauspassio : aikamme jumalattomuuden ilmaus. Karisto 1974 * Viimeiset suomalaiset : tarinaa K:n pitäjästä. Karisto 1980 * Luuloista puhdistava Lusaka. SLEY-kirjat, Helsinki 1992 * Kristinuskoa 2000-luvulle. Aamutähti nro 21. Suomen Luther-säätiö, Helsinki 2002 * Leviatanin valtakunta : kristinuskon hylkäämisestä ja uudelleenlöytämisestä. Sley-Media, Helsinki 2015 == Lähteet == == Aiheesta muualla == * Lasse Marjokorven blogi Seurakuntalainen-sivustolla * Otteita Marjokorven kirjasta Kirkon kuolemansairaus Luokka:Suomen evankelis-luterilaisen kirkon papit Luokka:Suomalaiset kristilliset kirjailijat Luokka:Vuonna 1947 syntyneet Luokka:Elävät henkilöt
Terbium(III)oksidi

Terbium(III)oksidi eli diterbiumtrioksidi (Tb2O3) on terbiumin ja hapen muodostama epäorgaaninen yhdiste, joka on eräs terbiumin oksideista. Se on p-tyypin puolijohde, varsinkin jos siihen on saostettu kalsiumia. Sitä voidaan valmistaa pelkistämällä metallisesta terbiumista hapettumalla saatavaa ruskeaa oksidia Tb4O7, tai jotain muuta korkeampaa terbiumin oksidia, vedyllä 550–1 000 °C lämpötilassa: :Tb4O7 + H2 -> 2Tb2O3 + H2O Terbium(III)oksidi liukenee useimpiin mietoihin happoihin, jolloin havaitaan lähes värittömät Tb3+ ionit. :Tb2O3 + 6 H+ -> 2 Tb^3+ + 3 H2O == Lähteet == == Aiheesta muualla == * PubChem: Terbium oxide * Sigma Aldrich: Terbium(III) oxide, 99.99% trace metals basis Luokka:Oksidit Luokka:Terbiumyhdisteet
Simon Hočevar

Simon Hočevar (27. helmikuuta 1974 Ljubljana, Slovenian ST, Jugoslavia) on slovenialainen, uransa lopettanut koskipujottelija. Hočevar kilpaili kanadalaisyksikkössä eli C–1 luokassa. Hočevar kilpaili olympialaisissa kolmesti, vuosina 1996 Atlantassa, 2000 Sydneyssä ja 2004 Ateenassa. Atlantassa Hočevar oli lopputuloksissa sijalla 28, taakse jäivät vain Kroatian Danko Herceg ja Makedonian Nenad Trpovski. Hočevar hävisi kilpailun voittaneelle Slovakian Michal Martikánille minuutin ja 19,97 sekuntia. Kilpailuun osallistui myös toinen sloveeni, kun Gregor Terdić oli lopputuloksissa sijalla 24 (ero voittajaan 36,76 sekuntia). Sydneyssä Hočevar oli lopputuloksissa seitsemäs. Karsinnassa Hočevar oli yhdeksäs ajalla 4:34,25, mutta pystyi loppukilpailuissa parantamaan ajakseen 4:00,64. Hočevar hävisi kilpailun voittaneelle Ranskan Tony Estanguetille 8,77 sekuntia. Ateemassa Hočevar oli lopputuloksissa kuudes. Karsinnassa Hočevar oli yhdeksäs ajalla 3:29,35, mutta pystyi loppukilpailuissa parantamaan ajakseen 3:19,78. Hočevar hävisi kilpailun voittaneelle Ranskan Estanguetille 10,62 sekuntia. Koskimelonnan maailmanmestaruuskilpailuissa Hočevar on ollut kolmesti voittamassa joukkuekilpailussa mitalia: kultaa vuonna 1993 ja pronssia vuosina 1997 ja 2002. Euroopan-mestaruuskilpailuissa Hočevar voitti henkilökohtaisen kultamitalin vuonna 1996 ja joukkuekilpailussa pronssia vuosina 1996 ja 2004. == Lähteet == * === Viitteet === Luokka: Slovenialaiset koskimelojat Luokka: Vuonna 1974 syntyneet Luokka: Elävät henkilöt
UnReal World

UnReal World on freewarena jaeltava roguelike-videopeli, joka sijoittuu rautakauden Suomeen. Ensimmäinen versio pelistä julkaistiin vuonna 1992 sharewarena, ja se on saanut sen jälkeen säännöllisesti päivityksiä. Viimeisin päivitys julkaistiin marraskuussa 2021. Helmikuussa 2016 peli julkaistiin Steamissa. == Pelaaminen == UnReal World on selviytymispeli, joka sijoittuu rautakautiseen Suomeen. Se on roguelike-tyylinen eli pelimaailma on sattumanvaraisesti muodostettu ja pelihahmon kuolema on lopullinen. Pelissä on tavoitteena säilyä hengissä mahdollisimman kauan karussa erämaaluonnossa. Pelissä voi muun muassa metsästää, kalastaa ja viljellä maata. Pelissä on erilaisia kuvitteellisia heimoja, kuten Kaumolaiset ja Pöllöheimo. Arkiset askareetkin ovat pelissä hankalia, sillä pelihahmo voi kuolla esimerkiksi hypotermiaan kalastaessaan joessa. Pelimaailmassa on mallinnettu yksityiskohtaisesti muun muassa säätiloja ja lintujen muuttoa. == Kehitys == Sami Maaranen aloitti UnReal Worldin kehityksen vuonna 1990 tavallisena fantasiaroolipelinä. Sittemmin peli on muuttunut Suomi-simulaattoriksi. Alussa Maaranen sai inspiraatiota toisesta suomalaisesta roolipelistä, ANKH:sta, joka sijoittui myös ”kalevalaiseen Suomeen”. Pian projektiin tuli mukaan apukoodari ja -suunnittelija Erkka Lehmus. He tapasivat toisensa BBS-purkilla. Peliä varten Maaranen on lukenut paljon kansanperinteistä ja kokeillut myös käytännössä muinaisia tekniikoita. Peliin on suunnitteilla tehtäviä, jotka perustuvat muinaissuomalaiseen mytologiaan ja taruihin. Maaranen tavoittelee itse luonnonläheistä ja omavaraista elämäntapaa, ja pelin lopetusruudussa hän muistuttaa pelaajia luonnon kunnioittamisesta. Maarasen mukaan pelin luonne ikuisuusprojektina tuli hänelle yllätyksenä. Toistakin klassista roguelike- peliä, NetHackia, kehitetään edelleen. UnReal World päätettiin julkaista Steamissa pelaajien ehdotuksesta. == Vastaanotto == Toimittaja Juho Kuorikoski on kutsunut peliä ”huikean monimutkaiseksi ja äärimmäisen syväksi pelikokemukseksi”. Vuonna 2015 Rock Paper Shotgun listasi sen 26. parhaaksi tietokoneroolipeliksi PC:lle. Pelaaja-lehden arvostelussa Janne Pyykkönen kuvaili peliä ainutlaatuiseksi mutta vaikeaksi oppia ja antoi sille arvosanan 8/10. Hänen mukaansa peli on ”suomalaisen muinaishistorian kuvauksena jonkinlainen kulttuuriteko”. == Lähteet == == Aiheesta muualla == * UnReal World indieDB.com-sivustolla * Luokka:Vuoden 1992 videopelit Luokka:Freeware- pelit Luokka:Linux-pelit Luokka:Windows-pelit Luokka:Mac OS -pelit Luokka:Avoimen pelimaailman pelit Luokka:Roguelike-pelit Luokka:Suomessa kehitetyt videopelit
Sing It Away

”Sing It Away” () on suomalaisen poplaulajan Sandhjan kappale, jolla hän edusti Suomea vuoden 2016 Eurovision laulukilpailussa Tukholmassa. Kappaleen ovat säveltäneet ja sanoittaneet Sandhja, Milos Rosas, Markus Savijoki sekä Petri Matara, joka on myös sovittanut kappaleen. Kappaletta on ollut säveltämässä myös Heikki Korhonen. ”Sing It Away” selviytyi Eurovision laulukilpailuun voittamalla vuoden 2016 Uuden Musiikin Kilpailun helmikuussa 2016. Sandhja oli kymmenen eri aloja edustaneen kansalaisraadin suosikki, mutta yleisöäänestyksessä vasta kolmas. Kappale kilpaili Eurovision laulukilpailun ensimmäisessä semifinaalissa 10. toukokuuta 2016, mutta ei päässyt kilpailussa jatkoon 14. toukokuuta käytävään finaaliin. Kappale sijoittui semifinaalinsa 15:nneksi saaden 51 pistettä. == Lähteet == == Aiheesta muualla == * Sandhjan esiintyminen Eurovision laulukilpailun ensimmäisessä semifinaalissa * ”Sing It Away” -kappaleen virallinen musiikkivideo Luokka:Suomen euroviisuedustuskappaleet Luokka:Vuoden 2016 euroviisuedustuskappaleet
Musta Hirvi

Musta Hirvi, Black Elk, Heȟáka Sápa, (1863 – 19. elokuuta 1950) oli oglala–lakota-heimoon kuulunut tietäjä. Hän toimi parantajana useiden vuosien ajan. Musta Hirvi osallistui nuorena kuuluisaan Little Big Hornin taisteluun. Vuonna 1890 hän oli osallisena henkitanssiuskonnon seurauksena tapahtuneessa Wounded Kneen verilöylyssä, jossa Yhdysvaltain armeija surmasi yli 250 lakotaa. Hän matkusti Eurooppaan 1880-luvun puolivälissä etsimään ulospääsyä kansansa ahdinkoon. Palattuaan kotiin hän näki kurjuuden vain lisääntyneen. Wounded Kneen taistelun jälkeen lakotat oli pakotettu reservaatteihin ja kansa näki nälkää.John G. Neihardt (2013), s. 264-265. Jälkisanat: Andersson & Henriksson. Musta Hirvi kääntyi kristinuskoon ja alkoi opettaa uutta uskonta heimolaisilleen. Hän kiersi saarnaamassa myös muiden kansojen parissa. Elämänsä loppupuolella Musta Hirvi palasi oman uskontonsa pariin. Hän kertoi elämästään, 9-vuotiaana näkemästään suuresta näystä ja lakotojen uskomuksista John G. Neihardtille ja Joseph Epes Brownille.John G. Neihardt (2013), s. 264-266. Jälkisanat: Andersson & Henriksson. ==Lähteet== *Neihardt, John G.:Musta Hirvi puhuu. Sesame Books Oy, 2013. ISBN 978-952-260-176-6 ===Viitteet=== ==Aiheesta muualla== * Black Elk Speaks online (1529KB) Luokka:Lakotat Luokka:Vuonna 1863 syntyneet Luokka:Vuonna 1950 kuolleet
Sulu

Sulu on Filippiinien Mindanaon autonomisella muslimialueella sijaitseva provinssi. Alueen pääkaupunki on Jolo ja se muodostuu Basilanin ja Tawi-Tawin provinssien välisestä Sulun saariston osasta. Sen väkiluku vuoden 2010 väestönlaskennassa oli 718 290. == Lähteet == == Aiheesta muualla == Luokka:Filippiinien provinssit
Esian Henderson

Esian Henderson (s. 14. kesäkuuta 1985) on yhdysvaltalainen koripalloilija, pelipaikaltaan iso laitahyökkääjä tai sentteri. Hän on pelannut muun muassa Suomen, Slovakian, Tšekin ja Ruotsin pääsarjoissahttp://www.eurobasket.com/Finland/news/439088/Esian- Henderson-%28ex-Ferrara%29-agreed-terms-with-Pyrinto. Vuonna 2016 hän saavutti SM-hopeaa Tampereen Pyrinnössä. == Ura == Henderson aloitti kauden 2015–2016 Italian toiseksi korkeimmalla sarjatasolla, missä hän pelasi 9,3 pisteen ja 7,0 levypallon keskiarvoilla. Helmikuussa 2016 hän siirtyi Suomen pääsarjan Tampereen Pyrintöön.http://pyrinto.fi/esian-henderson-vahvistamaan-pyrintoa/ http://www.aamulehti.fi/urheilu/pyrinto-hankki-amerikkalaisen-seurapomolta- edelleen-kovaa-puukkoa-korisliigan-saannoille/ Pyrinnössä hän ehti pelata kahdeksan runkosarjaottelua 14,5 pisteen ja 5,9 levypallon keskiarvoilla. Henderson jäi vain yhdessä runkosarjaottelussa yksinumeroiseen pistelukemaan, ja 18. maaliskuuta Kouvoja vastaan hän heitti sarjan ennätyksekseen 27 pistettä. Kaksi päivää aikaisemmin hän teki Kauhajoen Karhua vastaan tupla- tuplan (12/12). Pyrintö sijoittui runkosarjassa neljänneksi ja voitti pudotuspeleissä ensin Bisons Loimaan ja välierissä Helsinki Seagullsin. Loppuotteluissa Kouvot oli Pyrintöä vahvempi 4–1-otteluvoitoin, ja pudotuspeleissä 8,1 pisteen ja 6,4 levypallon keskiarvoilla pelannut Henderson saavutti näin ollen SM-hopeaa.Esian Henderson – Suomen Koripalloliitto Aamulehden kaudenpäätösarviossa Hendersonin kuvailtiin jääneen Pyrinnössä vaille roolia ja tämän vuoksi olleen heikohko vahvistus joukkueellehttp://www.aamulehti.fi/urheilu/pyrinnon-pelaaja-arviot-minard- loisti-seuraikoni-williams-petti/ . == Pelityyli ja ominaisuudet == Pyrinnön valmentaja Ilkka Palviaisen mukaan Henderson kykenee sekä pelaamaan että puolustamaan useita pelipaikkoja, ja hän on älykäs sekä hyvin sijoittuva pelaaja.http://www.aamulehti.fi/urheilu/pyrinto-jauhoi-kobrista-sahanpurua- taysi-tunnustus-kaikille/ == Tilastot == === Runkosarja === Kausi Joukkue Sarja O 2P % 3P % 1P % HL PL LEV S M R T PTS PTS YHT 2015–2016 Tampereen Pyrintö Korisliiga 8 57,5 % 35,3 % 60,9 % 1,6 4,3 5,9 1,0 1,8 0,8 0,3 14,5 116 Yhteensä Yhteensä Korisliiga 8 57,5 % 35,3 % 60,9 % 1,6 4,3 5,9 1,0 1,8 0,8 0,3 14,5 116 === Pudotuspelit === Kausi Joukkue Sarja O 2P % 3P % 1P % HL PL LEV S M R T PTS PTS YHT 2015–2016 Tampereen Pyrintö Korisliiga 16 52,9 % 27,3 % 81,5 % 1,8 4,6 6,4 0,9 2,1 0,4 0,7 8,1 130 Yhteensä Yhteensä Korisliiga 16 52,9 % 27,3 % 81,5 % 1,8 4,6 6,4 0,9 2,1 0,4 0,7 8,1 130 == Lähteet == * Esian Henderson Suomen Koripalloliitto * Esian Henderson D-League Stats College Basketball at Sports-Reference.com === Viitteet === == Aiheesta muualla == * Profiili FIBA Luokka:Yhdysvaltalaiset koripalloilijat Luokka:Vuonna 1985 syntyneet Luokka:Elävät henkilöt
Keltikset

Keltikset (Celtis) on kasvisuku, joka kuuluu hamppukasvien heimoon. Siihen kuuluu useita kymmeniä lajeja. Keltikset voivat olla aina- tai kesävihantia puita. Niitä kasvaa suuressa osassa maailmaa niin lauhkeilla kuin trooppisillakin alueilla. == Tuntomerkit == Keltikset ovat lajista riippuen aina- tai kesävihantia puita. Lehdet ovat vuorottaisia, korvakkeellisia ja ehyt- tai sahalaitaisia. Pienet kukat ovat huiskilomaisessa, viuhkomaisessa tai terttumaisessa kukinnossa. Kukat ovat yksi- tai kaksineuvoisia, ja kukan kehä on neli- tai viisiliuskainen. Heteiden lukumäärä on sama kuin kehälehtien. Emi on kaksiluottinen. Hedelmät ovat luumarjoja. == Levinneisyys == Keltikset kasvavat suuressa osassa maailmaa lauhkealta vyöhykkeeltä tropiikkiin. == Käyttö == Monet keltislajit tuottavat hyvälaatuista puutavaraa. Kaarnan kuituja on käytetty sekä paperin että köyden valmistukseen. Monien lajien siemenistä saadaan teollisuudessa käytettyä kasviöljyä. == Lajeja == Keltisten sukuun kuuluu kymmeniä lajeja. * Celtis adolfi-friderici * Celtis affinis * Celtis africana – afrikankeltis * Celtis australiensis * Celtis australis – euroopankeltis * Celtis balansae * Celtis bequaertii * Celtis berteroana * Celtis bifida * Celtis biondii * Celtis boninensis * Celtis brasiliensis * Celtis bungeana * Celtis caudata * Celtis cerasifera * Celtis chekiangensis * Celtis chichape * Celtis choseniana * Celtis conferta * Celtis crenata * Celtis dubia * Celtis edulis * Celtis ferarum * Celtis fragifera * Celtis gomphophylla – suippukeltis * Celtis harperi * Celtis hildebrandii * Celtis hypoleuca * Celtis iguanaea * Celtis ituriensis * Celtis jamaicensis * Celtis jessoensis * Celtis julianae * Celtis koraiensis – koreankeltis * Celtis laevigata * Celtis latifolia * Celtis lindheimeri * Celtis loxensis * Celtis luzonica * Celtis madagascariensis * Celtis mildbraedii – kongonkeltis * Celtis occidentalis – amerikankeltis * Celtis orthocanthos * Celtis pacifica * Celtis pallida * Celtis paniculata * Celtis petenensis * Celtis philippensis * Celtis planchoniana * Celtis prantlii * Celtis rendleana * Celtis rigescens * Celtis rubrovenia * Celtis salomonensis * Celtis schippii * Celtis scotellioides * Celtis sinensis – kiinankeltis * Celtis solenostigma * Celtis spinosa * Celtis tala * Celtis tenuifolia * Celtis tessmannii * Celtis tetrandra * Celtis tikalana * Celtis timorensis * Celtis toka * Celtis tournefortii – balkaninkeltis * Celtis trinervia * Celtis tupalangi * Celtis vandervoetiana * Celtis vitiensis * Celtis zenkeri == Lähteet == == Aiheesta muualla == * Suomen Lajitietokeskus: Keltikset – Celtis *
Juliet Jonesin sydän (sarjakuva)

Juliet Jonesin sydän on yhdysvaltalaisen Stan Draken vuonna 1953 luoma sarjakuva. Suomessa sitä on julkaistu myös nimellä Jonesin tytöt.Kirjasampo.fi Sarjakuva kertoo saippuaoopperamaisella tyylillä kahden sisaruksen, Juliet ja Eve Jonesin elämästä ja rakkaussuhteista. Stan Draken piirrostyyli oli tarkan naturalistista. Hän käytti Polaroid-valokuvia piirrostensa malleina.Cartoonician.com Drake piirsi sarjakuvaa vuoteen 1989 asti, jolloin hänen työtään jatkoi Frank Bolle vuoteen 2000. Sarjan viimeinen strippi päättyi lento-onnettomuuteen. Suomessa Juliet Jonesin sydäntä julkaistiin useiden vuosien ajan muun muassa Etelä-Suomen Sanomissa (alun perin nimellä ”Eeva ja minä”)Etelä-Suomen Sanomat 9.2.1969 s.15 (digi.kansalliskirjasto.fi -tietokanta) sekä Turun Sanomissa vuodesta 1953 sarjan tuotannon päättymiseen asti.Salla Tuomola: Ruudusta kulttuurin tulkiksi – Turun Sanomien sarjakuvapolitiikan kehitys vuodesta 1954 vuoteen 2003 postmodernin teorian valossa Pro gradu, 2003, s.128, Tampereen yliopisto, tiedotusopin laitos. (pdf) Yhdysvaltalainen National Cartoonists Society palkitsi sarjakuvan kolme kertaa vuosina 1968, 1970 ja 1972. ==Lähteet== Luokka:Yhdysvaltalainen sarjakuva Luokka:Strippisarjakuva
Yökahvila

Yökahvila () on Vincent van Goghin öljyvärimaalaus syyskuulta 1888. Se kuvaa yöllistä kahvilaa eteläranskalaisessa Arlesin kaupungissa, missä Van Gogh tuolloin asui. Maalauksessa on vihreiden ja punaisten voimakkaita kontrasteja, mikä tekee siitä huomattavan erilaisen kuin Van Goghin Arlesissa maalaamat aurinkoiset maisemat. Van Gogh teki maalauksen kolmen yön aikana. Hän kuvaili sitä "yhdeksi rumimmista jonka olen tehnyt" ja sanoi halunneensa siinä ilmaista ”punaisen ja vihreän avulla ihmisyyden hirveimpiä intohimoja”. Hän kertoi halunneensa kuvata kahvilan paikkana, jossa "ihminen voi tuhota itsensä, tulla hulluksi, tehdä rikoksen..." Värien lisäksi maalauksessa on voimakasta myös sen liioiteltu perspektiivi. Tutut esineet vaikuttavat vääristyneiltä ja uhkaavilta. Hahmot on työnnetty taka-alalle ja etuala on tyhjä. Syvyysvaikutelman kanssa kontrastia luovat jotkin luonnottoman litteiksi maalatut kohteet. Maali on tasaisen paksua. ==Lähteet== Luokka:Vincent van Goghin maalaukset
Tohtori Gachet’n muotokuva

Tohtori Gachet’n muotokuva on Vincent van Goghin öljyvärimaalaus vuodelta 1890. Se esittää lääkäri Theo Gachet'ta, joka hoiti Van Goghia Auversissa. Van Gogh kuvasi Gachet'n tämän luonteen mukaisesti melankolikon asentoon. Kasvojen ja kirjojen kalpean keltaiset värit luovat kontrastin taustan siniselle taustalle. Muotokuva on toistaiseksi kalleimmalla hinnalla myyty Vincent van Goghin taulu. Se myytiin huutokaupassa vuonna 1990 japanilaiselle liikemiehelle Ryoei Saitolle 82,5 miljoonan dollarin hintaan, mikä oli aikanaan maailmanennätys.Most Expensive Paintings ever sold, The Art Wolf, viitattu 6.1.2015 Van Gogh teki maalauksesta toisenkin version, joka on Musée d'Orsayssa, Pariisissa. ==Lähteet== Luokka:Vincent van Goghin maalaukset Luokka:Muotokuvamaalaukset
Heli Hieta

Heli Hieta (s. 1966) on suomalainen kuvittaja ja kuvataiteen opettaja. Hieta valmistui Taideteollisesta korkeakoulusta. Hän on tehnyt kuvituksia lastenkirjoihin ja muihin julkaisuihin sekä opettanut lasten ja nuorten kuvataidekouluissa. Hän on käyttänyt kuvitustyössään kuivapastelliliitua, mikä on Suomessa melko harvinaista. Hieta on kuvittanut seuraavat teokset: * Prinsessan siivet, Kaarina Helakisa, 1999, Finlandia Junior -palkinto -ehdokas * Mies joka halusi nähdä koko maailman, Kaarina Helakisa, 2001 * Kuningaskalastajan peili, Leena Laulajainen, 2001 * Tuhat ja yksi yötä, Jaakko Hämeen-Anttila (suom.), 2011 * Kuninkaiden kirja, Jaakko Hämeen-Anttila, (suom.), 2016 ==Lähteet== Luokka: Suomalaiset kuvittajat Luokka:Suomalaiset opettajat Luokka:Vuonna 1966 syntyneet Luokka:Elävät henkilöt
Sylkijähämähäkit

Sylkijähämähäkit (Scytodidae) on pihtileukahämähäkkeihin kuuluva hämähäkkien heimo. Nämä 6-silmäiset hämähäkit ovat saaneet nimensä ainutlaatuisen saalistustapansa mukaan. Ne ruiskauttavat saaliinsa päälle lähietäisyydeltä kahtena siksak-kuviona lentävää purskausta tahmeaa, liimamaista ainetta ja heiluttamalla leukaraajojaan nopeasti sivulta toiselle. Sylkyhämähäkit ovat 4-12 mm:n pituisia ja väritykseltään kermanvaaleita tai keltaruskeita. Värityksessä voi olla mustia kuvioita. Naaraat kantavat munakoteloita vartalonsa alla kuoriutumiseen saakka. == Aiheesta muualla == *Encyclopedia of Life: Scytodidae *ITIS: Scytodidae Luokka:Hämähäkit
Vaaksiaishämähäkit

Vaaksiaishämähäkit (Pholcidae) ovat hämähäkkien heimo. Vaaleat, paljon muuta vartaloa pidemmät jalat tekevät näistä hämähäkeistä hontelon näköisiä. Ne ovat väritykseltään harmaita, vihreitä tai ruskeita. Vaaksiashämähäkeillä on kaksi kolmen silmän ryhmää, joiden välissä on yksi silmäpari. Muutamat luolissa elävät lajit ovat kuitenkin täysin sokeita. Vaaksiashämähäkit ovat 3–14 mm:n pituisia. Niiden raajojen nilkkaosa on taipuisa ja siinä on useita valeniveliä. Vaaksiashämähäkit rakentavat sotkuisia, epäsäännöllisiä verkkoja. Ne kietovat saaliinsa nopeasti seittiin ennen kuin purevat sitä. Vaaksiaishämähäkit puolustautuvat värisyttämällä verkkoaan nopeaan tahtiin, jolloin hämähäkkiä on vaikea havaita. Naaraat kantavat leukaraajoissaan seitillä kiinnitettyä 15–20 vaaleaa, punertavanharmaata munaa. == Lähteet == == Aiheesta muualla == *Encyclopedia of Life: Pholcidae *ITIS: Pholcidae Luokka:Hämähäkit
Tunneliverkkohämähäkit

Tunneliverkkohämähäkit (Dipluridae) on hämähäkkien heimo. Ne kuuluvat Mygalomorphae-ryhmään, johon kuuluvat myös lintuhämähäkit. Muista hämähäkeistä poiketen tämän ryhmän hämähäkit ovat melko primitiivisiä olentoja, joiden leuat iskevät alaspäin sen sijaan, että ne sulkeutuisivat pinsettien lailla sivusuunnassa. Tunneliverkkohämähäkit ovat 1–3 cm:n pituisia ja yleensä tummanruskeita. Useimmat niistä tekevät suppilon muotoisen, kantojen tai kivien halkeamiin johtavan pakoreitin. Osa lajeista on hyvin myrkyllisiä. Suurikokoisin laji on Australothele nambucca, jonka vartalo on 3 cm pitkä, pienin taas kuusimillinen Masteria toddae. == Lähteet == == Aiheesta muualla == * http://dipluridae.de/ *Encyclopedia of Life: Dipluridae *ITIS: Dipluridae Luokka:Hämähäkit
Silander

Silander on muun muassa seuraavien suomalaisten henkilöiden sukunimi: * Alpo Silander (1878–1944), oppikoulun opettaja ja lehdistöhistorian ja painovapausolojen tutkija * Birgitta Silander (1949/1950–2015?), kadonneena kuolleeksi julistettu kampaaja * Esa Silander (s. 1956), toimittaja * Harald Silander (1888–1950), jääkärimajuri * Hilding Silander (1893–1972), toimitusjohtaja ja kilpapurjehtija * Liisa Silander (1936–2001), kirjailija ja toimittaja * Matti Silander (1923–1994), SMP:n kansanedustaja * Pekka Silander (1925–1968), SKDL:n kansanedustaja * Santeri Silander (s. 2004), jalkapalloilija * Seth Silander (1901–1979), Koskenkorvan viinatehtaan ensimmäinen johtaja * Voitto Silander (s. 1948), kartanlukija * Konsta Silander, Sampsa Silander ja Silja Silander, Tulipää-yhtyeen jäseniä ; Entisenä nimenä * Leena Lander (ent. Silander, s. 1955), kirjailija * Tauno Silanterä (ent. Silander, 1910–1980), yrittäjä ja yritysjohtaja, kauppaneuvos ;Kuvitteellisia hahmoja * Kalle Silander, kuvitteellinen hahmo Väinö Linnan Täällä Pohjantähden alla -trilogiassa * Sanni Kivivuori (o.s. Silander), kuvitteellinen hahmo Täällä Pohjantähden alla -trilogiassa.
Liittoutuneet malaijivaltiot

Liittoutuneet malaijivaltiot oli brittiläisen protektoraatin alainen valtioliitto Malakan niemimaalla vuosina 1895–1946. Valtioliiton muodostivat Malesian nykyiset osavaltiot Selangor, Perak, Negeri Sembilan ja Pahang. Liittoutuneet malaijivaltiot oli Britannian perustama valtioliitto, jolla britit halusivat luoda vakautta Kaakkois-Aasian siirtomaihinsa. Britannia oli 1870–1880-luvuille asti noudattanut politiikkaa, jonka mukaan brittihallinto ei puuttunut Malakan niemimaan sulttaanikuntien sisäisiin asioihin. Malaijivaltiot olivat kuitenkin epävakaita, mikä aiheutti epävarmuutta Malakan niemimaan tinan tuotannossa. Britit pelkäsivät myös Saksan keisarikunnan vaikutusvallan kasvua Kaakkois-Aasiassa, mikä olisi saattanut heikentää brittien valta-asemaa. Tärkein alue briteille oli Perak, joka oli merkittävä tinantuottaja. Perak oli myös ensimmäinen malajivaltio, joka hyväksyi valtioliiton ja brittien valvonnan alueellaan. Muut liitokseen suostuneet valtiot olivat Negeri Sembilan, Selangor ja Pahang. Valtioliiton pääkaupungiksi tuli Kuala Lumpur, jossa sijaitsi brittihallinnon asemapaikka. Muut Malakan niemimaan sulttaanikunnat säilyivät liittoutumattomina malaijivaltioina. Vuonna 1946 Liittoutuneet malaijivaltiot yhdistettiin liittotumattomien malaijivaltioiden ja Salmisiirtokuntien kanssa Malaijan unioniksi. Unionin perustamisen tavoitteena brittihallinnolla oli yhdistää poliittisesti hajanainen alue yhden hallinnon alaisuuteen. Britit pyrkivät luomaan Malaijaan itsehallinnollisen alueen ja purkamaan siirtomaavallan, kuitenkin säilyttäen Britannian edut alueella. == Lähteet == Luokka:Britannian entiset siirtomaat ja protektoraatit Aasiassa Luokka:Malesian historia
Père Tanguyn muotokuva

Père Tanguyn muotokuva on Vincent van Goghin öljyvärimaalaus syksyltä 1887. Se esittää pariisilaista taidetarvikekauppiasta ja galleristia Julien "Père" Tanguyta. Van Gogh alkoi Tanguyn muotokuvan myötä siirtyä kohti aiempaa kirkkaampia värejä. Hän muodosti maalauksen väripintoja pointillistiseen tyyliin erivärisillä läiskillä. Hän käytti myös voimakkaita vastavärien kontrasteja. Tanguyn taustalla on japanilaisia väripuupiirroksia, joista Van Gogh oli tuolloin hyvin kiinnostunut. Van Gogh teki Tanguysta useita muotokuvia, joista eräs toinen on tämän kanssa lähes identtinen. ==Lähteet== Luokka:Vincent van Goghin maalaukset
Pekka Riikonen

Pekka Riikonen (s. 6. toukokuuta 1965 Lieksa) on suomalainen jalkapalloilija. Hän pelasi 1990-luvulla yli 160 Ykkösen ottelua muun muassa Joutsenon Kullervossa ja Tikkurilan Palloseurassa sekä kauden 1992 Veikkausliigaa Myllykosken Pallossa.Vuorinen & Kasila 2007, 286. Kaudella 2015 hän toimi Nelosessa pelanneen Helsingin Ponnistuksen pelaajavalmentajana. Riikonen on koulutukseltaan tuotantotalouden diplomi-insinööri, rakennustekniikan insinööri (AMK) ja kiinteistötalouden maisteri. Hän on työskennellyt muun muassa senior asset managerina.Arponen 2014, 363. Samoissa joukkueissa Riikosen kanssa on pelannut hänen veljensä Antti (s. 1966).Arponen 2014, 352. Ykkösen otteluita tälle kertyi Kultsussa (1990–1994) ja TiPS:ssa (1996–1997) yhteensä 110. == Ura == Pääasiassa keskikentän keskustassa pelannut Riikonen pääsi Imatran Pallo-Salamien III divisioonassa (myöhemmältä nimeltään Kolmonen) pelanneeseen edustusjoukkueeseen kaudella 1983. Hän edusti kauden 1985 II divisioonan (Kakkonen) Lappeenrannan Palloa ja kaudesta 1986 alkaen saman sarjan Joutsenon Kullervoa, jota hän oli kaudella 1989 nostamassa I divisioonaan (Ykkönen). Kaudella 1991 Riikonen teki JoKulle seitsemän maalia I divisioonassa. Neljä maaleista syntyi syyskuun lopulla Törnävän Palloa vastaan, mikä oli JoKun yhden ottelun ennätys I divisioonassa.Arponen 2014, 356. Kaudeksi 1992 Riikonen siirtyi vuokrasopimuksella Veikkausliigan Myllykosken Palloon. Liigadebyyttinsä hän teki 3–3-tasapeliin päättyneessä vierasottelussa Rovaniemen Palloseuraa vastaan 17. toukokuuta 1992. Osan kaudesta hän vietti II divisioonassa pelanneessa farmijoukkueessa FC MyPa-86:ssa. Kaudeksi 1993 Riikonen palasi JoKuun eli Kultsuun, ja hän pelasi kauden loppuun Ykkösen neljän parhaan ja Liigan neljän heikoimman nousukarsinnan Liigaan nousseessa Kuopion Palloseurassa. Vuonna 1995 hän siirtyi Tikkurilan Palloseuraan, jossa hän pelasi neljän kauden ajan Ykköstä ja Kakkosta. Kaudella 1999 hän pelasi Ykköstä AC Vantaassa ja myös kolme ottelua Kultsussa, joka putosi kauden päätteeksi Kakkoseen ja lopetti edustusjoukkuetoimintansa. Ykkösen otteluita Riikonen pelasi urallaan yhteensä 163, joissa hän teki 33 maalia. Kaudet 2000–2002 Riikonen pelasi Kakkosta Helsingin Ponnistuksessa. Siellä hän teki 15 maalia kaudella 2000, mikä oli hänen yhden kauden maaliennätyksensä kolmella korkeimmalla sarjatasolla. Riikonen on jatkanut pelaamista pääkaupunkiseudun alasarjoissa 2010-luvulle asti. Kausilla 2015 ja 2016 hän toimi Nelosessa pelanneen Ponnistuksen pelaajavalmentajana. Riikonen on edustanut myös IFK Willmanstrandia jalkapallon ja futsalin KKI-kilpailuissa. Vuonna 2005 hän oli mukana, kun WIFK pääsi Suomen Cupin fair play -finaaliin, jossa se kaatoi HIFK:n. Vuonna 2015 hän oli voittamassa FKKI-50-sarjan SM-kultaa. == Lähteet == * * === Viitteet === === Huomiot === Luokka:Elävät henkilöt Luokka:Suomalaiset jalkapalloilijat Luokka:Vuonna 1965 syntyneet Luokka:Suomalaiset jalkapallovalmentajat
Liittoutumattomat malaijivaltiot

Liittoutumattomat malaijivaltiot olivat ne Malakan niemimaan sulttaanikunnat, jotka eivät liittyneet brittiläisten perustamaan ja vuosina 1895-1946 olemassa olleeseen Liittoutuneiden malaijivaltioiden valtioliittoon. Kun Malesian nykyiset osavaltiot Selangor, Perak, Negeri Sembilan ja Pahang muodostivat valtioliiton, jättäytyivät Kedah, Perlis, Terengganu, Kelantan ja Johor valtioliiton ulkopuolelle. Liittoutumattomista valtioista eteläisin Johor säilyi itsenäisenä valtiona vuoteen 1914 asti. Muut pohjoisempana sijainneet liittoutumattomat sulttaanikunnat olivat Siamin vaikutusvallan alla, kunnes ne 1900-luvun alussa siirtyivät brittien suojelukseen. Vuonna 1946 liittoutumattomat malaijivaltiot, Liittoutuneet malaijivaltiot ja Salmisiirtokunnat muodostivat brittien perustaman Malaijan unionin. Brittien tavoitteena oli yhdistää poliittisesti hajanainen alue yhden hallinnon alaisuuteen. == Lähteet == Luokka:Britannian entiset siirtomaat ja protektoraatit Aasiassa Luokka:Malesian historia
Glykolonitriili

Glykolonitriili eli formaldehydisyanohydriini (C2H3NO) on yksinkertaisin syanohydriineihin kuuluva orgaaninen yhdiste. Yhdistettä voidaan käyttää liuottimena ja orgaanisen kemian synteesien lähtöaineena. Yhdisteestä käytetään myös nimiä hydroksiasetonitriili, syanometanoli, glysonitriili, glysolonitriili ja hydroksietaaninitriili. == Ominaisuudet == Huoneenlämpötilassa glykolonitriili on väritöntä nestettä. Se liukenee erittäin hyvin veteen ja useisiin orgaanisiin liuottimiin kuten etanoliin ja dietyylieetteriin.Michael S. Cholod :Cyanohydrins, Kirk-Othmer Encyclopedia of Chemical Technology, John Wiley & Sons, New York, 2000. Viitattu 28.2.2016Peter Pollak, Gérard Romeder, Ferdinand Hagedorn & Heinz-Peter Gelbke: Nitriles, Ullmann's Encyclopedia of Industrial Chemistry, John Wiley & Sons, New York, 2000. Viitattu 28.2.2016 Hiemankaan emäksisissä olosuhteissa glykolonitriili kondensoituu muodostaen oligomeereja kuten 4-amino-2-(syanometoksi)-2-(hydroksimnetyyli)oksatsolidiinia ja 4-amino-2-hydroksi-2-hydroksimetyylioksatsolidiinia. Tämän vuoksi glykolonitriilin vesiliuokseen lisätään stabilisaattoriksi pieni määrä fosforihappoa tai kloorietikkahappoa. : Monien muidien syanohydriinien tavoin myös glykolonitriili on myrkyllistä. Yhdisteelle altistumisesta voi seurata pääkipua, huimausta, tajuttomuus ja ihon muuttumista väriltään siniseksi. Glykolonitriilille altistumisesta tiedetään seuranneen myös kuolemantapauksia yhdisteen aiheuttaman syanidimyrkytyksen vuoksi. Viitattu 28.2.2016 == Valmistus ja käyttö == Glykolonitriiliä valmistetaan formaldehydin ja vetysyanidin vesiliuosten välisellä reaktiolla. Katalyyttinä reaktiossa käytetään natriumhydroksidia. Muodostuvasta liuoksesta glykolonitriili erotetaan uuttamalla dietyylieetterillä ja puhdistetaan tislaamalla alennetussa paineessa. Glykolinitriili myydään usein vesiliuoksena, jossa on 70 % glykolinitriiliä. Glykolonitriiliä voidaan käyttää liuottimena sekä valmistettaessa muita orgaanisia yhdisteitä kuten lääkeaineita ja hartseja. Tärkeitä siitä valmistettavia yhdisteitä ovat muun muassa etyleenidiamiinin ja glykolonitriilin reaktiossa muodostuva etyleenidiamiinitetrasetonitriili, joka hydrolysoidaan EDTA:ksi, aminoasetonitriili, iminodiasetonitriili ja nitrilotriasetonitriili. == Lähteet == Luokka:Nitriilit